== Anden invasion i Frankrig og “Rough Wooing” i Skotland ==
I 1539 havde [[Frans 1. af Frankrig]] og [[Karl 5. (Tysk-romerske rige)|Karl 5.]] lavet en alliance, der imidlertid hurtigt havde vist sig uholdbar, og som mundede ud i en ny krig mellem Frankrig og Kejserriget. Henriks forhold til kejser Karl 5. var blevet betragteligt bedre, efter at såvel [[Anne Boleyn]] og [[Katharina af Aragonien|Katarina af Aragonien]] var døde, og Henrik sluttede en hemmelig alliance med kejseren, hvorved han gik ind i den italienske krig på kejserens side. Der var planlagt en invasion af Frankrig i 1543.<ref>Loades, David (2009). ''Henry VIII: Court, Church and Conflict''. The National Archives, side 75</ref> For at forberede den, koncentrerede Henrik sig i første omgang om at eliminere truslen fra Skotland under den unge konge [[Jakob 5. af Skotland|Jakob 5.]] Skotterne blev besejret i [[Slaget ved Solway Moss]] 24. november 1542,<ref>Loades, David (2009). ''Henry VIII: Court, Church and Conflict''. The National Archives, side 75-76</ref> hvor den unge skotske konge blev dødeligt såret og faldt endelig bort 15. december 1542. Henrik håbede at kunne forene de skotske og engelske kroner, hvis han kunne sætte et ægteskab i stand mellem sin 5-årige søn [[Edvard 6. af England|Edward]] og  James´ datter [[Marie Stuart|Mary Stuart]]. Den skotske regent Lord Arran – der regerede på vegne af Mary – accepterede ægteskabet, hvilket blev nedfældet i [[Treaty of Greenwich]] 1. juli 1543. Det blev imidlertid aldrig til noget, da det skotske parlament afviste ægteskabet 11. december 1543. Det resulterede i 8 års krig mellem England og Skotland, som senere blev døbt “[[Rough Wooing]]” (Den hårde bejlen). På trods af flere fredstraktater fortsatte kampene i Skotland Henriks levetid ud og flere år derefter.<ref name="Elton1977b">{{harvnb|Elton|1977|pp=306–307}}</ref><ref name="Loades79">{{harvnb|Loades|2009|pp=79–80}}</ref><ref>Neil Murphy, "Violence, Colonization and Henry VIII's Conquest of France, 1544–1546." ''Past and Present'' 233#1 (2016): 13–51.</ref>
Religion Historie